// תגיד לי //
תגיד לי מי החזיק אותך כשהחיים הפילו
תגיד לי מי שמח איתך כשהפירות הבשילו
מי הלך איתך רחוק, אף פעם לא ויתר
מי דאג שתתעורר כשהלכת כעיוור
 
תגיד לי מי השתיק אותך כשהמילים העיקו
תגיד לי מי ברח איתך כשהרחובות החשיכו
מי גרם לך לצחוק, לייבש את הדמעות
מי הלך על גחלים ברגליים יחפות

 אז תגיד לי איך יכולת להצית ולכבות
להשאיר אותי ערה ולתת לי לחכות
איך יכולת לעזוב כי הזמן עמד מלכת
אחרי הכול תגיד  איך נתת לי ללכת

תגיד לי מי הסעיר אותך כשאחרים הנעימו
תגיד לי מי חימם אותך כשהלילות הרעידו
מי נפש לך בלב סידר כל מחשבה
מי היה איתך תמיד כשנדחקת לפינה
 
אז תגיד לי איך יכולת להצית ולכבות
להשאיר אותי ערה ולתת לי לחכות
איך יכולת לעזוב כי הזמן עמד מלכת
אחרי הכול תגיד  איך נתת לי ללכת